
“Publiskās apspriešanas laikā 19.05.2026. - 02.06.2026. saņemto viedokļu, priekšlikumu un iebildumu apkopojums par Grozījums Ministru kabineta 2023. gada 31. oktobra noteikumos Nr. 615 "Profesionālo kvalifikāciju saraksts, kurām obligāti piemērojamas profesijas standartā ietvertās attiecīgās profesionālās kvalifikācijas prasības, un profesionālās kvalifikācijas prasību publiskošanas kārtība"”
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	Ļubova Paršikova
	Nepieciešams papildināt noteikumu "Grozījums Ministru kabineta 2023. gada 31. oktobra noteikumos Nr. 615 "Profesionālo kvalifikāciju saraksts, kurām obligāti piemērojamas profesijas standartā ietvertās attiecīgās profesionālās kvalifikācijas prasības, un profesionālās kvalifikācijas prasību publiskošanas kārtība"" Pielikuma grozījumu projektu ar sekojošām Enerģētikas nozares profesionālām kvalifikācijām, kuras ir noteiktas Enerģētikas nozares kvalifikāciju struktūrā, kuras ir ārkārtīgi būtiskas Latvijas tautsaimniecības un Enerģētikas nozares attīstībai un energoneatkarības nodrošināšanai, ES Zaļā Kursa politiku un Latvijas Nacionālā Klimata un Enerģētikas plāna (NEKP) īstenošanā un ES mērķu sasniegšanā, kā arī šo virzienu pētniecības attīstībai, kas viss saistīts ar nepieciešamo attiecīgo nozares speciālistu sagatavošanu atbilstīgi t.sk. saistošo ES Direktīvu un Regulu prasībām un tātad arī atbilstošu izglītības programmu nodrošināšanu:

1) Pielikuma 6. nodaļu Sestā profesionālās kvalifikācijas līmeņa profesionālās kvalifikācijas ar kvalifikācijām:
- Saldēšanas iekārtu un sistēmu inženieris

2) Pielikuma 7. nodaļu Septītā profesionālās kvalifikācijas līmeņa profesionālās kvalifikācijas ar kvalifikācijām:
a) Siltumenerģētikas un siltumtehnikas vadošais inženieris
b) Aukstumapgādes sistēmu inženieris, 

Iekļaujot minētās profesionālās kvalifikācijas Pielikuma nodaļās atbilstošajā tām secībā.

Ieteicams IZM un VIAA, šī tiesību akta projekta saskaņošanas procedūras laikā, iepriekš minēto papildinājumu saskaņot arī ar LDDK Enerģētikas NEP, precizējot, vai nav nepieciešams to papildināt ar vēl kādām nozares kvalifikācijas struktūras kartē noteiktajām profesionālām kvalifikācijām, kurām obligāti būtu piemērojams profesijas standarts.
	Ņemts vērā 
	1.Pielikuma 7.nodaļā tiek  iekļauta septītā profesionālās kvalifikācijas līmeņa profesionālā-  kvalifikācija Siltumenerģētikas un siltumtehnikas vadošais inženieris,  pamatojoties uz to, ka profesionālajai kvalifikācijai ir izstrādātas prasības un saskaņotas  Profesionālās izglītības un nodarbinātības trīspusējās sadarbības apakšpadomes 2022. gada 9. februāra sēdē  (protokols Nr.1).
 Savukārt sestā profesionālā kvalifikācijas līmeņa profesionālā kvalifikācija - Saldēšanas iekārtu un sistēmu inženieris un septītā profesionālā kvalifikācijas līmeņa profesionālā kvalifikācija - Aukstumapgādes sistēmu inženieris tiks iekļauta sarakstā, tad, kad  tiks izstrādātas profesionālās kvalifikācijas prasības un saskaņotas  Profesionālās izglītības un nodarbinātības trīspusējās sadarbības apakšpadomes sēdē.

	Atbildīgā persona
	
	

	
	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

